
	REFERAT
privind aprobarea  majorării cotizaţiei anuale pe care Municipiului Timişoara o plăteşte, în calitate de membru fondator, la Asociaţia "Timişoara Capitală Culturală Europeană"

           Candidatura Timişoarei la titlul de Capitală Europeană a Culturii în anul 2021 este un demers al oraşului, susţinut în primul rând de Primăria Municipiului Timişoara, prin Asociaţia „Timişoara Capitală Culturală Europeană”, al cărui membru fondator este.  
Strategia culturală a municipiului Timişoara pentru perioada 2014-2024 a fost realizată în cadrul contractului „Dezvoltarea strategiei culturale pentru Timişoara, organizarea a 3 dezbateri pe tema Capitală Culturală Europeană”, parte a proiectului „Poli culturali” - Politica culturală, instrument de dezvoltare comunitară şi regională (cod MIS 1393). Proiectul este finanţat de Uniunea Europeană prin Programul IPA de Cooperare Transfrontalieră România - Republica Serbia, Axa prioritară 3 -  Promovarea schimburilor între comunităţi, Măsura 2 – Îmbunătăţirea guvernării locale cu privire la furnizarea de servicii locale către comunităţile din zona de graniţă.
Strategia culturală vine în întâmpinarea nevoilor oraşului de dezvoltare prin cultură, susţine candidatura sa la titlul de Capitală Europeană a Culturii în 2021 şi sprijină eforturile comune ale artiştilor, ale operatorilor culturali şi ale administraţiei publice de a aduce cultura de calitate în viaţa oamenilor.
Deşi nu se confundă cu Programul Capitală Europeană a Culturii în care Timişoara este înscris ca oraş candidat pentru anul 2021, „Strategia culturală a Municipiului Timişoara 2014-2024” sprijină candidatura Timişoarei prin viziunea şi măsurile propuse pe termen lung. De altfel, strategia culturală a oraşului este o condiţie necesară dosarului de candidatură. Regulamentul pentru Programul Capitală Europeană a Culturii 2020-2033 prevede că „premiul titlului de Capitală Europeană a Culturii va continua să se bazeze pe un program cultural creat în mod special pentru Capitală Europeană a Culturii, care ar trebui să deţină o puternică dimensiune europeană. Programul ar trebui, de asemenea, să facă parte dintr-o strategie pe termen lung cu impact sustenabil asupra dezvoltării economice, culturale şi sociale locale”. „Contribuţia la strategia pe termen lung” este de asemenea unul dintre cele şase criterii în acordarea titlului. În procesul de formulare, echipa de experţi, Primăria Municipiului Timişoara şi Institutul Intercultural Timişoara au implicat Asociaţia Timişoara Capitală Europeană a Culturii. 
„Strategia culturală a municipiului Timişoara 2014-2024” va stimula dezvoltarea culturală a oraşului pentru următorii zece ani, integrând momentul 2021, indiferent de rezultatul competiţiei. Sprijinind candidatura Timişoarei, strategia acţionează ca viziune şi planificare integratoare, înainte şi după obţinerea titlului de Capitală Europeană a Culturii 2021.
Competiţia pentru titlul de Capitală Europeană a Culturii în anul 2021 a fost lansată de către Ministerul Culturii în decembrie 2014, având ca termen limită de depunere a dosarului de candidatură, pentru etapa de preselecţie, data de 10 octombrie 2015.
Ca urmare a depunerii dosarului de candidatură a municipiului Timişoara pentru titlul de Capitală Europeană a Culturii 2021 in România şi a recomandărilor din raportul juriului de experţi independenţi, Ministerul Culturii a emis Ordinul nr. 2085/15.02.2016 prin care aproba preselecţia oraşelor care au intrat in etapa a doua a competiţiei.
Municipiul Timişoara este inclus oficial pe lista restrânsă a oraşelor candidate preselecţionate alături de Bucureşti, Baia-Mare şi Cluj Napoca.
Conform raportului juriului, membrii desemnaţi ai acestuia vor vizita oraşele preselectate in perioada 8-14 septembrie 2016. Reuniunea de selecţie finală va avea loc in perioada 15-16 septembrie 2016. In cadrul acesteia, juriul va evalua oraşele preselecţionate pe baza candidaturilor revizuite şi a audierilor in raport cu obiectivele şi criteriile stabilite in Decizia nr. 445/2014/UE a Parlamentului European şi a Consiliului din 16 aprilie 2014.
În data de 6 aprilie 2016 a avut loc Adunarea Generală a Asociaţiei „Timişoara Capitală Culturală Europeană”, iar din Procesul verbal incheiat cu ocazia adunării rezultă că Adunarea Generală a decis cu un număr de 32 de voturi PENTRU şi un număr de 0 voturi IMPOTRIVĂ, ABŢINERI 0, majorarea cotizaţiei anuale datorate de către Primăria Municipiului Timişoara in sensul că aceasta va fi de 1.000.000 lei, cotizaţie care va fi aferentă anului 2016 şi a anilor următori. Cu acelasi număr de voturi Adunarea Generală a aprobat raportul comisiei de cenzori pentru anul 2015.
Prin Încheierea Civilă nr. 4625/ 04.05.2016 Judecătoria Timişoara a încuviinţat modificarea actelor constitutive ale Asociaţiei Timişoara Capitală Culturală Europeană şi a dispus înscrierea modificărilor astfel survenite, în Registrul Special- Asociaţii, aflat la grefa Judecătoriei Timişoara, iar majorarea  a fost înscrisă în actul adiţional la Statut nr. 124/ 06.04.2016 care se va constitui în anexă la hotărâre.
Având in vedere adresa nr. 1536/25.02.2016 a Ministerului Culturii şi adresa nr. SC2016-012639/24.05.2016  a Asociaţiei „Timişoara Capitală Culturală Europeană” prin care solicita plata cotizatiei majorate 
Ţinând cont că următoarele luni sunt deosebit de importante pentru participarea municipiului Timişoara la etapa finală de selecţie pentru titlul de Capitală Europeană a Culturii în anul 2021 şi calendarul foarte strâns al candidaturii(12 august 2016- depunerea dosarului, 12 septembrie 2016-vizita juriului, 15-16 septembrie 2016 - susţinerea candidaturii, 17 septembrie-31 decembrie- managementul perioadei post-selecţie):

P R O P U N E M :

Emiterea unei hotărâri de Consiliu Local prin care să se aprobe modificarea cuantumului cotizaţiei anuale a Primăriei Municipiului Timişoara la Asociaţia “Timişoara Capitală Culturală Europeană”, aprobat prin HCLMT nr. 250/ 2011, modificat prin HCLMT nr.271 / 2013 şi prin HCLMT 252/2015 de la 420 000 lei la 1.000.000 lei, cotizaţie care va fi aferentă anului 2016 precum şi anilor următori, conform Incheierii civile 4625/04.05.2016 a Judecătoriei Timişoara, pronunţată in dosarul 8318/325/2016.
Majorarea cotizaţiei se va aproba condiţionat de existenţa unei prevederi bugetare in acest scop .

